આ સરકારના પહેલા બજેટથીજ , ૧૪માં નાણા કમીશનની નવી ફોર્મ્યુલા મુજબ રાજ્યોનું ફંડ ઘટાડાઈ રહ્યું છે. સામાજિક ક્ષેત્રોમાં ખર્ચની મોટાભાગની જવાબદારી, રાજ્યો લઇ રહ્યા હતા. ઓગસ્ટ,૨૦૧૪માં આ સરકાર આવી એના થોડાજ સમયમાં આંતરરાષ્ટ્રીય કાચા તેલની કિંમત જે ઓગસ્ટ,૨૦૧૪માં, બેરલ દીઠ ૧૦૦ ડોલર હતી તે ઘટીને જાન્યુઆરી,૨૦૧૬માં બેરલ દીઠ ૩૦ ડોલરથી નીચી ગઈ હતી અને બેરલ દીઠ ૧૦૦ ડોલરથી ખાસ્સી નીચે રહી હતી. હવે આવી સાનુકુળ પરિસ્થિતિ રહી નથી અને પેટ્રોલિયમ પેદાશો ની કિંમતો વધશે, ક્રુડ તેલ જે હાલમાં ૬૦ ડોલર પ્રતિ બેરાલ્છે તેમાં વર્ષ દરમ્યાન વધારો થશે. સરકારે પેટ્રોલીયમ અને તેની પેદાશોની કિંમતોનો ઉપયોગ વધુ ઇનડાયરેક્ટ ટેક્સ વસુલવામાં કર્યો. આયાતબીલ ઘટવાની સાથે વેપાર ખાધ ખાસ્સી ઓછી હતી. મોંઘવારી પણ નીચી હતી જેનું બધું શ્રેય આ સરકારે લીધું. યુપીએ સરકારના કાર્યોને વગોવવા બીજેપીએ ૨૦૧૪ની ચુંટણીઓમાં મોંઘવારીને મોટો મુદ્દો બનાવ્યો હતો. પરંતુ, નીચી મોંઘવારીનો ફાયદો હોવા છતાં બીજેપી સરકાર અર્થતંત્રમાં રોકાણોની તીવ્ર કટોકટીને ખાલી શકી નથી. તેણે નિકાસ ક્ષેત્રની એ હદ સુધી અવહેલના કરી છે કે ભારતની નિકાસવૃદ્ધિ આવી રહેલ ગ્લોબલ ટ્રેડ રીકવરીમાં ઘણી પાછળ છે.